
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	23 iunie 2008

	Nr.
	27/94


R A P O R T

asupra proiectului de Lege pentru modificarea art.1 lit.c) din Ordonanţa Guvernului nr.105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945 din motive etnice

În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. PLx 123 din 12 martie 2008 cu dezbaterea pe fond în procedură obişnuită a proiectului de Lege pentru modificarea art.1 lit.c) din Ordonanţa Guvernului nr.105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945 din motive etnice.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.1451/22.10.2007)
· avizul favorabil al Comisiei juridice, de disciplină şi imunităţi (nr.31/224/15.04.2008)
· avizul favorabil al Comisiei pentru drepturile omului, culte şi problemele minorităţilor naţionale (nr.25/160/19.06.2008) 
· punctul de vedere negativ al Guvernului (nr.3076/15.11.2007).
Proiectul de lege  are ca obiect de reglementare modificarea art.1 lit.c) din Ordonanţa Guvernului nr.105/1999, în sensul extinderii prevederilor acesteia asupra unei noi categorii de persoane, respectiv a celor care s-au născut într-o familie care a fost refugiată, expulzată sau strămutată în altă localitate decât cea de domiciliu în perioada 6 septembrie 1940 - 6 martie 1945.
Comisia propune Plenului Camerei Deputaţilor respingerea proiectului de lege  din următoarele considerente:
· persoana născută în timpul refugiului părinţilor a dobândit încă de la naştere statutul de refugiat, ca şi părinţii săi, devenind astfel titular al drepturilor stabilite de Ordonanţa Guvernului nr.105/1999. De asemenea, semnalăm faptul că în textul propus se precizează doar perioada naşterii copilului, fără a se preciza dacă acesta s-a născut în timpul călătoriei spre localităţile de refugiu sau pe durata refugiului părinţilor, naşterea ulterioară nejustificând statutul de persoană refugiată, expulzată sau strămutată;
· potrivit prevederilor art.15 alin.(1) din Legea nr.500/2002 privind finanţele publice, cu modificările ulterioare, era necesar să se identifice sursele financiare pentru acoperirea creşterii cheltuielilor ocazionate de aplicarea soluţiei legislative preconizate.
Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

La dezbaterile care au avut loc în şedinţa comisiei din 18 iunie 2008 au participat, în conformitate cu prevederile art.55 din Regulamentul Camerei Deputaţilor, din partea Ministerului Muncii, Familiei şi Egalităţii de Şanse:
· d-na Denisa Pătraşcu – Secretar de Stat

· d-na Georgeta Jugănaru – director

· d-na Maria Elena Butnar – inspector 

· d-na Cecilia Sebe – şef serviciu.

La lucrările comisiei au fost prezenţi 18 deputaţi, din totalul de 19 membri ai comisiei.

Raportul comisiei a fost adoptat cu 9 voturi pentru, 3 voturi împotrivă şi 5 abţineri.

Proiectul de lege a fost adoptat de Senat în şedinţa din 5 martie 2008.
Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 


PREŞEDINTE,



SECRETAR,



Gheorghe Barbu


Kerekes Károly 

Şef serviciu, 

Consilier Elena MESAROŞ

Întocmit,

Expert Monica Rallu CURTA

